ISRAEL-RAPORTTI EUROOPAN PARLAMENTISTA
EU ja juutalaisvihan lisääntyminen Euroopassa
Hei ja tervetuloa ohjelman pariin -
Euroopan unionin sydämeen Euroopan parlamenttiin.
Tänään keskustelemme, mitä Euroopan unioni tekee -
torjuakseen juutalaisvihana ilmenevää pahuutta.
Tänään vieraana ovat Katharina von Schnurbein, -
EU:n antisemitisminvastaisen työn koordinaattori; -
Tomas Sandell, ECI:n perustaja ja johtaja ja ohjelman yksi sponsoreista;
ja Arne Gericke, europarlamentin jäsen Saksasta -
konservatiivien ja reformistien ryhmästä. Tervetuloa ohjelmaan!
Aloitan teistä, von Schnurbein.
Iloitsemme, että tulitte ohjelmaan -
keskustelemaan tästä tärkeästä aiheesta, juutalaisvihasta.
Kerrotko, mitä tehtävänne pitää sisällään?
Euroopan komissio nimitti teidät joulukuussa 2015.
Ja mitä olette oppinut tässä tärkeässä tehtävässänne?
Kiitos kutsusta. On ilo olla täällä.
Tehtävä perustettiin komission konferenssin jälkeen vuonna 2015.
Siellä keskusteltiin antisemitismistä ja muslimeihin kohdistuvasta vihasta.
Kävi ilmi, että on selvästi olemassa poliittista tahtoa -
Euroopan tasolla ja jäsenvaltioiden tasolla -
torjua antisemitismiä suoremmin.
Tehtäväni on tavoittaa juutalaisyhteisöjä kautta Euroopan.
Olen matkustanut paljon ja tavannut juutalaisjohtajia ja -opiskelijoita -
sekä eri organisaatioiden edustajia.
Olen kuunnellut heitä ja raportoinut asioista suoraan -
komission varapuheenjohtaja Timmermansille -
ja komissaari Jouroválle. He vastaavat asiasta ja nimittivät minut.
Työn seurauksena olemme panneet vireille -
eräitä linjauksiin liittyviä toimenpiteitä.
Palaan niihin tarkemmin myöhemmin ohjelmassa.
Taustalla on se ajatus, että Euroopan juutalaiset -
75 vuotta Wannseen konferenssin jälkeen -
ja yli 70 vuotta toisen maailmansodan päättymisen jälkeen -
elävät jälleen pelossa ja harkitsevat Euroopasta lähtöä. Se on katastrofi.
Päätavoitteemme on mielestäni varmistaa, että juutalaiset kokevat, -
että heillä on tulevaisuus Euroopassa.
Että he suosittelevat lapsilleen tänne jäämistä.
Ja että me varmistamme, että tänne on turvallista jäädä.
Tomas, juutalaisvihan torjuminen ja holokaustista tiedottaminen -
on lähellä sydäntänne.
Ne ovat myös ECI:n ydinarvoja ja perustamisen sytykkeitä.
Voisitteko mainita muutamia alueita, -
joilla Euroopan komissio, EU ja sen instituutiot voisivat torjua -
kasvavaa antisemitismin ongelmaa?
Kiitos, Simon. Kiva olla taas ohjelmassa ja hyvässä seurassa.
Kun puhutaan holokaustin muistosta ja ECI:stä, -
palaan aina vuoteen 2005, jolloin meillä oli etuoikeus ja kunnia -
panna vireille ja järjestää -
ensimmäinen holokaustin muistopäivä täällä Euroopan parlamentissa.
Muistelemme sitä tapahtumaa yhä erittäin ylpeänä.
Yhteistyö Euroopan instituutioiden, mm. Euroopan parlamentin, kanssa -
on myös ollut hyvin hedelmällistä. Mielestäni ei pidä ikinä aliarvioida, -
millainen valta on poliittisilla instituutiolla, -
kuten Euroopan parlamentilla ja Euroopan komissiolla, -
kun muovaillaan politiikkaa sellaisten aloitteiden kautta, -
kuten holokaustin vuosittaisen muisto- päivän aseman vakiinnuttaminen -
täällä Euroopan parlamentissa ja komissiossa.
Pidän myös merkittävänä Katharina von Schnurbeinin nimittämistä -
joulukuussa 2015 koordinaattoriksi, -
joka työskentelee täysiaikaisesti -
antisemitismin kasvavan uhan tunnetuksi tekemisessä.
Tämä siis osoittaa, -
että taistelemme monitahoista ongelmaa vastaan.
Mutta yhteistyö kansalaisyhteiskunnan ryhmien, kuten ECI:n, -
ja poliittisten instituutioiden, kuten hallintojen, välillä -
on asia, jolla voimme yhdessä rintamassa torjua antisemitismiä.
Ja sillä tavalla voimme lähettää selvän viestin Euroopan juutalaisyhteisöille: -
"Kuulutte tänne. Eurooppa ei olisi sama ilman teitä."
Varapuheenjohtaja Timmermans taisi lausua asian juuri näillä sanoilla.
Samoin Frederica Mogherini eri asiayhteydessä.
Olemme tyytyväisiä tähän kumppanuuteen.
Arne Gericke, on kunnia saada teidät taas mukaan ohjelmaamme.
Hyvää uutta vuotta 2017!
Olette MEP Saksasta.
Saksan hallinnot perättäin toisen maailmansodan jälkeen -
ovat rakentaneet suhteita juutalais- yhteisöön ja torjuneet antisemitismiä.
Kertoisitteko, miten Saksan hallinto on torjunut antisemitismiä?
Nykyäänhän Saksa on Israelin suurimpia ystäviä Euroopassa.
Kiitos, että saan olla mukana taas.
On tärkeää pitää aina esillä sitä, -
että Israel ja juutalaiset ovat terve- tulleita ja heitä kunnioitetaan täällä.
Mielestäni Saksa on oppinut historiastaan.
Se vastustaa kaikkia antisemitismin muotoja.
Se on ainakin toiveeni.
Mielestäni on tärkeää pitää aina esillä merkkejä, -
jotka osoittavat, että suhtaudumme Israeliin ystävällisesti -
ja olemme sen hyviä ystäviä Euroopassa ja maailmanlaajuisesti.
Silti on huomattu, että antisemitis- tisten rikosten määrä kasvaa -
myös Saksassa.
Tarvitaan tietysti taidollisuutta, miten jyrkkiä ilmauksia siitä käyttää, -
sillä vääränlainen esilläpito voi pahimmassa tapauksessa tukea sitä.
On hyvä tiedostaa, etteivät juutalaiset ystävämme koe olevansa turvassa.
He pelkäävät, kuten mainitsitte. Emme aina näe sitä.
Täällä parlamentissa olemme jo kuulleet, -
että päiväkotien edustalla on jo vartijat.
Kaikki eivät tiedä eivätkä huomaa, että kyseessä on eräs pelon muoto, -
tunnistivatpa ihmiset sitä peloksi tai eivät.
Mielestäni meidän tulee panna se merkille.
Se onnistuu vain ollessamme vuorovaikutuksessa.
Saksassa ylipäätään pelätään tällä hetkellä -
uusia ääripuolueita.
Oikeisto jyllää propagandaansa.
Se ei ole suoranaisesti antisemitististä.
Se on ylipäänsä uskonnollisen ajattelun vastaista.
Mutta olen melko varma, että siihen kätkeytyy antisemitistisiä ajatuksia.
Se ei ole yhtään sen parempi tilanne.
Mielestäni se saattaa olla paljon vaarallisempaa.
Mitä tulee äärioikeistoon tai ääriainekseen, -
se ei ole eikä ole ollut pelkästään Saksan ongelma.
Se on jotain, mistä on tulossa eurooppalainen ongelma.
Siksi on erittäin tärkeää, että tapaamme täällä -
ja tunnistamme sen yleiseurooppalaiseksi ongelmaksi.
Niinpä täällä Euroopan parlamentissa on äärimmäisen tärkeää, -
että myös saksalaiset tuovat esiin: -
"Meillä on juuremme. Meillä on menneisyyden oppitunnit.
Emme halua, että mitään sellaista enää tapahtuu.
Emmekä halua, että sellaista enää ajatellaankaan."
Ja siksi politiikalle, jolla on antisemitistinen sanoma, -
ei anneta jalansijaa eikä tulevaisuutta täällä parlamentissa.
On tärkeää edistää myönteisiä merkkejä -
Israelille ja juutalaisille kumppaneillemme.
Erinomaista. - Voinko lisätä jotain paneelin ei-saksalaisena jäsenenä?
Minäkään en ole saksalainen.
Olemme erittäin ylpeitä väistyvästä puhemies Martin Schulzista, -
joka sanoi ensimmäisessä puheessa nimityksensä jälkeen: -
"Ensimmäinen velvollisuuteni Euroopan parlamentin puhemiehenä -
on puolustaa juutalaisten turvallisuutta."
Hän on ollut sanojensa mittainen mitä suurimmassa määrin.
Ei-saksalaisena tunnustan sen erinomaisen panoksen, -
jonka te saksalaiset olette antaneet.
Juutalaisyhteisöt ovat joutuneet järkyttävien tekojen kohteeksi.
Täällä Brysselissä tapahtui hirvittävä terroriteko, -
jossa Isis murhasi neljä juutalaista juutalaisessa museossa.
Pian sen jälkeen, noin kaksi vuotta sitten -
juutalaiseen kosher-kauppaan tehtiin terrori-isku -
Charlie Hebdo -iskun yhteydessä Pariisissa.
Euroopan juutalaisyhteisöt ja Israelin hallinto kysyvätkin, -
onko juutalaisväestöllä tulevaisuutta Euroopassa, -
kun miettii antisemitismin kasvua.
Mitä komissio tekee edistääkseen poliittisia toimintalinjoja, -
jotka suojelevat juutalaisyhteisöjä ja takaavat niiden turvallisuuden?
Todellakin tämä on se hirvittävä tausta, jota vasten toimimme.
Yksi asia on hyvin selvä: se alkaa juutalaisista, mutta se ei lopu siihen.
Olemme nähneet, että iskut ja turvattomuus tuntuvat -
nyt koko yhteiskunnassa.
Antisemitismin torjuminen ei ole yksin juutalaisten tehtävä.
Se on koko yhteiskunnan velvollisuus.
Asian ratkaisemiseksi on olemassa vahva poliittinen tahto.
Keskusteluissani juutalaisyhteisöjen kanssa vuonna 2015 -
eräs vahvasti esille tullut asia oli internetin antisemitismi.
Monet näkevät, että iso osa hirvittävistä terrori-iskuista -
käynnistyi tai sai alkunsa internetissä eri alustoilla.
Toukokuussa käynnistimme erään aloitteen -
IT-yritysten kanssa. Siitä käytiin sitä ennen tietysti keskusteluja.
Laadimme säännöstön, jonka mukaisesti IT-yritykset valvovat -
ja poistavat vuorokauden sisällä kaiken laittoman vihapuheen, -
joka heille on ilmiannettu, Euroopan lakien mukaisesti.
Meillä on tilanne, jossa palveluehdot on tavallisesti laadittu -
Yhdysvaltain lakien mukaan. Niissä puhevapautta säännellään eri tavalla.
Euroopassa viha- ja väkivaltakiihotus on rikos.
Eli se, mikä on todellisessa elämässä laitonta, on laitonta myös verkossa.
Sen pohjalta aloitimme yhteistyön IT-yritysten kanssa.
Teemme tiivistä yhteistyötä kansalaisjärjestöjen kanssa, -
jotka valvovat ja ilmiantavat.
Näemme jo ensimmäisiä kannustavia merkkejä siitä tosiasiasta, -
että kommentteja poistetaan nopeammin. Ei vielä kyllin nopeasti.
Ilmianto voisi olla tehokkaampaa, jos käytettäisiin algoritmeja.
Sitä pitää vielä kehittää.
Mutta tämä on yksi vastaus ja konkreettinen toimintalinja.
Toinen tärkeä asia on, että toimeen- pannaan olemassa olevaa lakia.
Euroopassa on ollut v:sta 2008 laki, -
jonka mukaan holokaustin kiistäminen ja väkivaltakiihotus ovat rikoksia.
Vasta 13 ja nyt 15 jäsenvaltiota on saattanut sen osaksi lainsäädäntöään.
Patistamme jäsenvaltioita saattamaan ajan tasalle ja panemaan täytäntöön -
kansallista lainsäädäntöään.
Se tarkoittaa poliisin ja syyttäjien kouluttamista -
sekä sen varmistamista, että laki ymmärretään ja sitä sovelletaan.
Yksi aloite on ollut käynnissä jo ennen nimitystäni.
Olemme torjuneet antisemitismiä yhdessä Israelin hallinnon kanssa -
jo kymmenen vuotta. Tänä vuonna oli kymmenes vuosiseminaarimme.
Pyrimme paremmin rahoittamaan ruohonjuuritason projekteja, -
jotta esimerkiksi juutalaisorganisaatiot voivat verkostoitua.
Rahoitimme esimerkiksi erästä yhteisprojektia, -
jossa ovat osallisina Euroopan juutalaisopiskelijoiden unioni -
sekä armenialais- ja romaniyhteisöt.
Kaikki kolme yhteisöä ovat kokeneet kansanmurhan ja diasporan.
He voivat puolustaa toinen toistaan. Heistä projekti oli palkitseva.
Nämä ovat tietysti pieniä projekteja, -
mutta ne ovat tärkeitä, kun mietitään tiedottamista.
Ne ovat myös tärkeitä itsetunnon vahvistajia.
Haluamme jatkaa tätä.
Tähän liittyy eräs toinen tärkeä asia.
Se on holokaustin muistoa vahvistavien projektien rahoittaminen.
Kohdistamme vuosittain 3,2 miljoonaa tällaisiin projekteihin.
Tšekin tasavallassa on meneillään "Kadonneet naapurustot" -projekti.
Koulujen oppilaat tutustuvat siihen, mitä heidän asuinalueellaan tapahtui.
Tällaiset projektit muuttavat käsityksiä pysyvästi, jos ne tehdään hyvin.
Palaan vielä sosiaaliseen mediaan, jonka mainitsitte.
Oletteko pystyneet painostamaan -
esimerkiksi Googlea, Facebookia, Twitteriä, YouTubea tai Instagramia?
Niidenhän kautta tätä antisemitististä vihaa julkaistaan?
Aivan. Unohdin mainita. Sovimme säännöistä -
Googlen, Microsoftin, Facebookin ja YouTuben kanssa.
He vastasivat. Työ on vielä kesken.
Täytyy saada aikaan myös...
Ja tämä ei muuten pidä sisällään vain antisemitististä vihapuhetta.
Nythän on ollut valeuutisia ja muita vihauutisia.
Niitä luodaan aktiivisesti.
Sekin alkoi juutalaisista, mutta se ei lopu siihen.
Meidän pitää hoitaa asia laajasti ja kokonaisvaltaisesti.
Arne, olette vahva Israelin tukija täällä Euroopan parlamentissa.
Miten Euroopan parlamentti voi teidän mielestänne -
hoitaa juutalaisvihan kasvavan ongelman?
Miten europarlamentaarikot voivat puolustaa juutalaisyhteisöä -
ja varmistaa Euroopan turvallisuuden ja hyvinvoinnin tulevaisuudessa?
Vaikutelmani on, että kun nostamme esiin ongelmaa -
liittyen Israeliin ja antisemitismiin, -
me parlamentaarikkoina huomaamme, ettemme ole mikään pieni ryhmä.
On monia, jotka ajattelevat näin.
Sanon sen niin, että Israel on jatkuvasti asialistalla, -
mutta se tulee ulkopuolelta.
Meidän pitää oppia olemaan itse aktiivisia, -
niin että esitämme asiat positiiviselta näkökannalta parlamentissa.
Koin sen itse nyt loppuvuodesta.
On kiehtovaa nähdä, että niin moni on aktiivinen Israelin ystävä -
ja että nuoret juutalaiset tässä tapauksessa Saksasta -
tuovat asian esiin: "Tämä on kotimme. Haluamme pysyä täällä.
Mutta auttakaa meitä avaamaan ovia, rakentamaan siltoja.
Älkää antako enempää tilaa antisemitistiselle propagandalle."
Mielestäni työ voi kasvaa molempiin suuntiin.
Voimme vaikuttaa Euroopasta kansallisille tasoille -
ja avata ovia ja rakentaa siltoja tuomalla esiin tosiasioita.
Pitää torjua kielteisiä huhuja.
Huhuja, joita saatetaan julkaista eri medioissa.
Mediathan välittävät paljon valeuutisia.
Meidän tulee vastustaa yhä enemmän -
Israel-vastaisia esityksiä, muutosehdotuksia ja puheita, -
joita tulee Euroopan parlamenttiin. Sitä voimme tehdä täällä.
Pidän tärkeänä myös sitä, että Israelin lippua pidetään esillä täällä.
Jos tapaamme knessetin edustajia -
tai Israelista kiinnostuneita ryhmiä, miksemme pitäisi esillä lippua?
Ja lisäksi jo nyt on olemassa valtaisa kansainvälinen verkosto, -
joka tukee juutalaisia ja Israelia.
Tällainen liikehdintä kasvaa myös täällä parlamentissa.
Vastustus on voimakasta. Eikä se oikeastaan perustu tosiasioihin, -
vaan se esittää Israelin ja Euroopan asiat epätasapainoisessa valossa.
Mielestäni meidän pitää olla tietoisia siitä, -
ettemme ole yksin. Että voimme puolustaa Israelia ja juutalaisia -
täällä Euroopassa ja Saksassa.
Tomas, eikö monitahoisuus tee antisemitismin ongelmasta hankalan?
Ennen sitä tuli natseilta, fasisteilta ja äärioikeistosta.
Nyt vasemmisto on antisemitistinen -
näkemyksissään ja asenteissaan Israelia kohtaan.
Ja nyt tietysti kasvava ääri-islam todellakin uhkuu juutalaisvihaa.
Siksi terrori-iskuissa kohteena ovat aina juutalaiset.
Miten tätä vastaan voidaan taistella koulutuksen keinoin?
Muistan eräästä holokaustin muistopäivän tapahtumastamme -
vuosia sitten, kun tšekkikomissaari Jan Figel puhui. Ja...
Slovakki. - Aivan. Anteeksi.
Hän toi esiin, miten tärkeää koulutus on.
Euroopassa näet on paljon sellaisia kansalaisia, -
jotka eivät koe olevansa osa Euroopan historiaa.
Joilla ei kenties ole samanlaista velvollisuutta -
eikä häpeää, kuten meillä, -
joilla on sukujuuret Euroopassa tai Saksassa.
Siksi mielestäni on erittäin tärkeää, -
että tätä opetetaan kaikissa ikä- luokissa koulun oppisuunnitelmassa.
Nekin, jotka tulivat esimerkiksi Pohjois-Afrikasta ― ja heitä on paljon ―
että he ymmärtävät tosiasiat -
ja kokevat samaa velvollisuutta kuin mekin.
Mietitäänpä eri vinkkelistä.
European Coalition for Israel ECI on kristillinen järjestö.
Mielestämme on aina tärkeää sanoa: -
"Se, mitä tapahtui 75 vuotta sitten, ei tapahtunut muslimimaassa.
Se ei tapahtunut vasemmiston piirissä.
Se tapahtui "kristityssä Euroopassa".
Edistyneessä, sivistyneessä kulttuurissa.
Kun puhumme kristittyinä, -
puhumme velvollisuudentunteesta: -
"Meillä on velvollisuus -
nousta esiin ensimmäisenä."
Emme voi osoittaa muita sormilla.
Samalla meillä on velvollisuus, -
kuten Katharinakin sanoi, -
että tätä opetetaan -
jokaisessa koulussa kautta Euroopan.
Ei pitäisi olla alueita, -
joissa tämä olisi kielletty aihe.
On vaikeaa esittää se niin, -
ettemme leimaa ketään.
Se tulee esittää osana Euroopan historiaa, -
jonka kukaan ei halua toistuvan.
Ikävä kyllä ohjelma-aikaa on enää kolme minuuttia.
Katharina, kaksiosainen kysymys: -
Antisemitismi on ongelma sekä vasemmistossa että äärioikeistossa.
Kasvava ongelma on ääri-islamin kasvu.
Olipa kyse poliittisesta korrektiudesta tai pelosta, juutalaisyhteisöt kokevat,-
ettei sitä vastaan taistella tarpeeksi. Väkivaltaisimmat iskut tulevat sieltä.
Miten sitä vastaan taistellaan? Toinen kysymys liittyy tähän.
Miksei EU ole ottanut käyttöön uutta antisemitismin määritelmää?
Ison-Britannian hallitushan hyväksyi määritelmän, -
että Israelin olemassaolon oikeuden kieltäminen on antisemitismiä.
Vastaan ensin jälkimmäiseen kysymykseen. Euroopan komissiolla -
ei ole mekanismia omaksua lain mukaan ei-sitovia määritelmiä.
Emme voi omaksua sitä sellaisenaan.
Mutta Kansainvälinen holokaustin muiston liitto omaksui sen v. 2016.
Britannian hallitus omaksui sen osana Etyj-prosessia.
EU antoi siitä lausunnon.
Näemme, että useat hallinnot ovat alkaneet käyttää sitä -
tiedonkeruussa ja työssä yhteisöjensä kanssa.
Kansalaisjärjestöt käyttävät sitä.
Mielestäni tärkeintä on, että sitä käytetään.
Otamme vastaan keinoja, -
jotka auttavat määrittämään ja torjumaan antisemitismiä paremmin.
Siksi me käynnistimme uudelleen koko prosessin tammikuussa, -
kun kutsuimme koolle lähettiläät, jotka taistelevat antisemitismiä vastaan.
On olemassa siis selvästi poliittista tahtoa.
Sitten toiseen kysymykseen.
Meidän on oltava tarkkoja, ettemme leimaa ketään.
On selvää, että ääri-islam pitää kitkeä lain koko voimalla -
ja terrorisminvastaisilla toimilla, -
joita Euroopassa on tehostettu merkittävästi.
Ääri-islamisteja pitää valvoa -
internetissä. Meillä on uusia keinoja.
On vahvistettu poliisiyhteistyötä -
jäsenvaltioiden välillä.
Toisaalta on muslimiväestö, -
joka asuu keskellämme.
Se ei ole väkivaltainen.
Se haluaa kuulua.
Siinä koulutuksella on oiva tilaisuus.
He tulevat taustasta, -
jossa ei juurikaan puhuta esimerkiksi holokaustista.
Ei tunneta Euroopan historiaa ja holokaustin merkitystä siinä.
Siksi on tärkeää aloittaa narratiivi heille tutusta lähtökohdasta: -
"Oletko kokenut syrjintää? Tiedätkö, mitä se tarkoittaa?
Näetkö, mihin se on johtanut? Ei anneta sen tapahtua uudelleen."
On tärkeää esittää asia niin -
ja selittää se sillä tavalla, että he voivat yhdistää sen -
omiin kokemuksiinsa.
Silloin voidaan keskustella monista muista arvoista laajemmin.
Ohjelma-aika on loppumaisillaan. Tahdon vielä kiittää -
erinomaisesta työstänne juutalaisvihan kasvun torjumiseksi Euroopassa.
Me tuemme teitä. Tiedän, -
että sananne rohkaisivat monia juutalaisia katsojiamme -
ja monia kristittyjä, jotka rakastavat Israelia ja juutalaisia.
Kiitos myös Arne Gerickelle ja Tomas Sandellille.
Kiitos, että katsoitte ohjelmaa.
Juutalaisviha on ongelma, joka koskettaa koko Eurooppaa.
Jos haluamme säilyttää Euroopan vapauden, -
meidän on taisteltava antisemitisminä ilmenevää pahuutta vastaan.
Kiitos seurasta!
Suomennos: Marianne Tenetz